அதுக்குள்ள ஒனக்கு அவசரமா ? ” பால் கட்டி மடி புடைத்துக் காம்புகள் தெறித்து நின்றன. மீனாட்சி அம்மாள் சொல்லி வைத்திருந்தபடி , பக்கத்து வீட்டுப் பெண்கள் சிலர் ருக்மிணியையும் சாவடிக்கு அழைத்துச் செல்ல , இருப்பதில் நல்ல உடைகளணிந்து வந்திருந்தனர். கிணற்றடியில் கை , முகம் எல்லாம் கழுவிக்கொண்டு ருக்மிணி வீட்டுக்குள் வந்தாள். “ சரி , சரி , தலய ஒதுக்கிண்டு , நெத்திக்கிட்டுண்டு பொறப்படு " என்று மாமியார் முடுக்கவும் , ருக்மிணி அலமாரியைத் திறந்து சிறிய சிறிய பச்சைப் பூக்கள் போட்ட ஒரு வாயில் ஸாரியைக் கையில் எடுத்துக்கொண்டு